open-index/open-wikipedia-markdown huggingface dataset:
Xuventude Socialista Unificada de Cataluña

A **Xuventude Socialista Unificada de Cataluña - Xuventude Comunista** (en catalán: **Joventut Socialista Unificada de Catalunya - Joventut Comunista**), é unha organización política de ideoloxía marxista-leninista, rama xuvenil do Partido Socialista Unificado de Cataluña Viu e refundado tras a súa separación da Xuventude Comunista de Cataluña (JCC). Serve de referencia catalá para a Xuventude Comunista (UJCE), representada no seu comité central.
Cladodio

[miniatura|300px|*[Opuntia ficus-indica*, cladodios e froitos.]]

Un **cladodio** é unha póla (macroblasto) comprimida, aplanada, ou até laminar, xeralmente con follas rudimentarias, de cor verde, na que se realiza, polo tanto, a función clorofílica. É dicir, exerce na planta a función dunha folla. 

É un caule modificado que ten a aparencia duna folla e que a substitúe nas súas funcións, porque as follas existentes son moi pequenas ou rudimentarias para poderen cumprir as súas tarefas.

Cando son os pecíolos os que se especializaron para teren a aparencia e as funcións das follas, non son cladodios senón **filodios**.

## Galería 

Ruscus hypoglossum at The Grand Canyon Of Crimea.jpg|*Ruscus hypoglossum*, cladodios e froitos.
Asparagus officinalis dewdrop.JPG|*Asparagus officinalis*, cladodios como agullas fasciculadas.
Homalocladium platycladum leaf.jpg|*Homalocladium platycladum*, filóclados e follas.
Phyllocladus alpinus 1.JPG| *Phyllocladus alpinus*, cladodios.
Equisetoid twigs.jpg|*Casuarina equisetifolia*, filóclados.

## Notas 
## Véxase tamén 
### Bibliografía 
* Strasburger, E. (1994): *Tratado de botánica*. 8ª edición. Barcelona: Ediciones Omega, S. A. ISBN 84-2820-0979-0.
Rally do Albariño de 1993

O **Rally do Albariño de 1993** foi a segunda edición de dito rally e a primeira proba da tempada 1993 do Campionato de Galicia de Rally. Celebrouse o 27 de marzo de 1993 e o vencedor foi Germán Castrillón, sobre un Ford Escort RS Cosworth.

## Itinerario 
A saída e a chegada situouse en Cambados, diante do Pazo de Fefiñáns. O percorrido constou de dez treitos cronometrados sobre catro trazados diferentes, repetíndose só o primeiro deles respecto ao ano anterior. O percorrido do rally sumou 55,3 km cronometrados (203,395 sumando os enlaces).

## Resumo 
Coa ausencia do campión da edición anterior, Manuel Senra, máis centrado no Campionato de Galicia de Rallys de Terra, os claros favoritos eran o equipo formado por Germán Castrillón e Estrella Castrillón. As previsións cumpríronse e os Castrillón gañaron sen apuros, por diante de Arturo Rial, segundo, e Juan Carlos Táboas, terceiro.

## Clasificación 
## Notas
Sinucleína

As **sinucleínas** son unha familia de proteínas solubles propia dos vertebrados, expresadas principalmente no tecido nervioso e en certos tumores.

## Membros da familia 
A familia da sinucleína comprende tres proteínas coñecidas: alfa-sinucleína, beta-sinucleína e gamma-sinucleína. O interese na familia das sinucleínas empezou cando se encontrou que a alfa-sinucleína estaba mutada en varias familias con enfermidade de Parkinson de herdanza autosómica dominante.

Todas as sinucleínas teñen en común un motivo de unión a lípidos en hélice alfa altamente conservado con semellanza coa clase de dominios de unión a lípidos da clase A2 de apolipoproteínas intercambiables. Os membros da familia da sinucleína non se encontran fóra dos vertebrados, aínda que estas proteínas teñen algunha semellanza estrutrual conservada coas proteínas de plantas  "abundantes no embrión tardío". A expresión da proteína gamma-sinucleína en tumores de mama é un marcador para a progresión de tumores.

## Proteínas humanas que conteñen este dominio 
SNCA;      SNCB;      SNCG.

## Notas 
## Véxase tamén 
### Ligazóns externas 
*
Claudie Haigneré

**Claudie Haigneré**, nada en Le Creusot (Burgundy), o 13 de maio de 1957, é unha astronauta francesa que formou parte das misións Soiuz TM-24, Soiuz TM-23, Soiuz TM-32 e Soiuz TM-33.

## Traxectoria
Haigneré graduouse en medicina e bioloxía na Universidade de Gyjon en 1981, especializándose en medicina espacial en 1982 e en reumatoloxía en 1984. É diplomada (1986) en biomecánica e fisioloxía do movemento.

Foi seleccionada como astronauta polo CNES francés en 1985, participando nas misións Soiuz TM-24, Soiuz TM-23, Soiuz TM-32 e Soiuz TM-33 e converténdose na primeira muller astronauta francesa. Pasou un total de 25,60 días no espazo. Está casada co tamén astronauta Jean-Pierre Haigneré.

## Notas 
## Véxase tamén 
### Outros artigos 
*Mulleres no espazo
Hagoromo

**Hagoromo** foi un satélite artificial da axencia xaponesa ISAS lanzado o 24 de xaneiro de 1990 mediante un foguete M-3SII desde o Centro Espacial de Uchinoura.

## Características 
Hagoromo ía acoplado á sonda Hiten e foi liberada para ser inserida en órbita lunar. Tiña unha masa de 12 kg e forma de poliedro de 26 caras, cunha distancia de 36 cm entre caras opostas. No interior do satélite atopábase un retrofoguete de 4 kg de propelente sólido para a inserción lunar. A enerxía para o satélite a proporcionaban células solares situadas en 16 das 26 caras do satélite, proporcinando 10 W de potencia. As comunicacións tiñan lugar en banda S mediante un transpondedor e unha antena dipolo omnidireccional. O satélite non levaba instrumentos científicos e solo transmitía datos relativos ao estado do satélite.

Hagoromo ía acoplado a Hiten, que foi inxectado nunha órbita terrestre elíptica moi alongada que pasaba pola veciñanza da Lúa. Durante a primeira aproximación, o 18 de marzo de 1990, liberou a Hagoromo, convertendo ao Xapón no terceiro país en poñer unha sonda en órbita lunar. O transmisor da sonda fallou o 21 de febreiro de 1990, pero a ignición foi confirmada por observación desde terra. Non houbo máis contactos co satélite.

## Notas 
## Véxase tamén 
### Outros artigos 
*Hiten
Jean-Pierre Haigneré

**Jean-Pierre Haigneré**, nado en París o 19 de maio de 1948, é un astronauta francés que formou parte das misións Soiuz TM-29, Soiuz TM-16 e Soiuz TM-17.

## Traxectoria
Haigneré graduouse en enxeñería na Academia da Forza Aérea de Francia en Salon-de-Provence e cualificouse como pilto de combate en 1973. En 1981 graduouse na Escola de Pilotos de Proba do Imperio en Boscombe Down, Inglaterra. Estudou astrofísica na Universidade de Orsay entre 1986 e 1987.

Foi seleccionado como astronauta polo CNES francés en setembro de 1985, participando nas misións Soiuz TM-29, Soiuz TM-16 e Soiuz TM-17. Pasou un total de 209,52 días no espazo.

## Notas 
## Véxase tamén 
### Outros artigos 
*Soiuz TM-29
*Soiuz TM-16
*Soiuz TM-17
Natar Ungalaaq

**Natar Ungalaaq**, nado en 1959, é un actor, director de cinema e escultor inuit canadense. As súas obras de escultura están en moitos coleccións importantes de arte inuit en todo o mundo. Antes de protagonizar os filmes *Atanarjuat* (2001) e ''Ce qu'il faut pour vivre* (2008), Ungalaaq tivo papeis importantes noutros filmes canadenses e estadounidenses, incluíndo *Kabloonak* (1995), *Glory & Honor* (1998) e *Frostfire* (1994). É tamén produtor e director de Inuit Broadcasting Corporation.

No ano 2016, fixo o seu debut como director, codirixindo o filme *Maliglutit'' xunto con Kunuk.

## Filmografía 
### Como actor 
## Notas 
## Véxase tamén 
### Ligazóns externas 
*
Rally de Noia de 1993

O **Rally de Noia de 1993** foi a 10ª edición de dito rally e a segunda proba da tempada 1993 do Campionato de Galicia de Rally. Celebrouse o 17 de abril de 1993 e o vencedor foi Germán Castrillón.

## Itinerario 
Constou de 83,6 quilómetros cronometrados, divididos en dez treitos, con dúas pasadas por cinco trazados diferentes: Montemuíño (10,3 km), Treites-Belles (5 km), O Tambre (7,35 km), Lesende (10,95 km) e San Fins (8,2 km).

## Resumo 
O equipo de Germán e Estrella Castrillón colocouse en cabeza dende o primeiro treito e foron os máis rápidos en case todos os demais treitos. Por detrás chegaron Senra e Rial, que pouco puideron facer contra o Escort RS Cosworth dos Castrillón.

## Clasificación 
## Notas
L'Âge des ténèbres

'''''L'Âge des ténèbres'''* é un filme franco-canadense de 2007 escrito e dirixido por Denys Arcand e protagonizado por Marc Labrèche, Diane Kruger e Sylvie Léonard. É a terceira parte da triloxía de Arcand formada por *Le Déclin de l'empire américain* (1986) e *Les Invasions barbares* (2003), e que foi continuado cun cuarto filme de temática semellante, *La Chute de l'empire américain'' (2018). O filme conta a historia dun burócrata quebequés que se sente insignificante e que se refuxia nun mundo de fantasía.

Foi estreado fóra de competición no Festival Internacional de Cinema de Cannes de 2007. Foi nomeado a catro Premios Genie, incluíndo o de mellor filme. Foi escollido como candidato do Canadá para o Óscar ó mellor filme en lingua non inglesa na 80ª edición dos premios, conseguindo clasificarse na lista curta de xaneiro, mais finalmente non foi nomeado.

## Personaxes 
* Marc Labrèche como Jean-Marc Leblanc
* Diane Kruger como Veronica Star
* Sylvie Léonard como Sylvie Cormier-Leblanc
* Caroline Néron como Carole Bigras-Bourque
* Véronique Cloutier como Line
* Rufus Wainwright como le prince charmant chantant
* Macha Grenon como Béatrice de Savoie
* Emma de Caunes como Karine Tendance
* Didier Lucien como William Chérubin
* Rosalie Julien como Laurence Métivier
* Monia Chokri como Aziza

## Notas 
## Véxase tamén 
### Outros artigos 
* Filmes do Canadá propostos ó Óscar ó mellor filme internacional
* Filmes propostos ó mellor filme internacional na 80ª edición dos Óscar

### Ligazóns externas 
* 
* Ficha en AllMovie
Rally do Lacón de 1993

O **Rally do Lacón de 1993** foi a 27ª edición de dito rally e a terceira proba da tempada 1993 do Campionato de Galicia de Rally. Celebrouse o 16 de maio de 1993 e o vencedor foi, por segundo ano consecutivo, Manuel Senra, sobre o seu Peugeot 309 GTI 16v.

## Resumo 
Dos 45 pilotos inscritos, 37 tomaron a saída. Pouco despois do inicio, na primeira pasada polo treito da Saleta, Manuel Senra perdeu o control do seu Peugeot 309 e o local Javier Paz colocouse líder con seis segundos de vantaxe, que aumentou a 22 na segunda pasada polo mesmo lugar. A continuación Arturo Rial foi o máis rápido nas dúas pasadas por Reádegos, mentres que Senra marcou os mellores tempos en Parada de Labiote. A sesión matinal rematou con Paz como líder provisional, con 10 segundos sobre Rial e 26 sobre Senra. Con todo, na sesión vespertina comezou a chover, e Paz, que levaba pneumáticos lisos, viuse superado por Senra e Rial, que montaban rodas de choiva. Rial mantivo a primeira posición ata que sufriu unha saída de pista no treito Beade-Pena Corneira, que deixou a vitoria en mans de Manolo Senra. Na parte final do rally deixou de chover e Paz volveu recortar diferenzas con Rial ata arrebatarlle a segunda posición en Cabanelas, e quedar a só catro segundos de Senra.

## Clasificación 
## Notas
Buceira

miniatura|Pit bull con buceira de paseo.
miniatura|Can con buceira.
A **buceira**, tamén chamada **bozo**, **buzo**, **cofiño**, **embozo** ou **vetillo**, é un aparello que se emprega para cubrir o fociño dun animal co obxectivo de que este non poida comer ou trabar. 

## Descrición 
A buceira consiste nunha estrutura de coiro, plástico ou metal que se adapta ó fociño do animal ó cal se fixa por unha fita que pasa por detrás da cabeza. A buceira axústase ó fociño para impedir que o animal abra a boca pero é aberto abondo para permitirlle respirar. 

## Usos 
As buceiras úsanse en diferentes situacións: 

* Nos animais de carga cando traballan no campo para evitar que paren a comer.
* Úsase a miúdo nas carreiras de cabalos.
* Por razóns de seguridade, póñenselles ós cans considerados agresivos cando se sacan de paseo.

## Notas
C.R.A.Z.Y.

***C.R.A.Z.Y.*** é un filme canadense de 2005 dirixido por Jean-Marc Vallée e coescrito por Vallée e François Boulay. Conta a historia de Zac, un rapaz gai que lida coa homofobia mentres medra nunha familia de catro irmáns e un pai conservador nas décadas dos 60 e dos 70. O filme emprega un extensa banda sonora, con temas de artistas como Pink Floyd, Patsy Cline, Charles Aznavour e The Rolling Stones.

Foi escollido como candidato do Canadá para o Óscar ó mellor filme internacional na 78ª edición dos premios, mais finalmente non foi nomeado.

## Personaxes 
[150px|miniatura|[Marc-André Grondin interpreta o papel de Zachary.]]
* Marc-André Grondin como Zachary Beaulieu
* Michel Côté como Gervais Beaulieu, o pai de Zachary
* Danielle Proulx como Laurianne Beaulieu, a nai de Zachary
* Pierre-Luc Brillant como Raymond Beaulieu
* Alex Gravel como Antoine Beaulieu
* Maxime Tremblay como Christian Beaulieu
* Mariloup Wolfe como Brigitte, curmá de Zachary
* Francis Ducharme como Paul, mozo de Brigitte

## Notas 
## Véxase tamén 
### Outros artigos 
* Filmes do Canadá propostos ó Óscar ó mellor filme internacional
* Filmes propostos ó mellor filme internacional na 78ª edición dos Óscar

### Bibliografía 
* 
### Ligazóns externas 
* 
* Ficha en RottenTomatoes
Jojo Rabbit

***Jojo Rabbit*** é un filme estadounidense de 2019 de drama e comedia escrito e dirixido por Taika Waititi que se basea no libro de Christine Leunens *Caging Ceos*. Roman Griffin Davis interpreta o personaxe principal, Johannes "Jojo" Betzler, un neno membro de Deutsches Jungvolk que descobre que a súa nai (Scarlett Johansson) está agochando unha rapaza xudía (Thomasin McKenzie) no seu ático. Debido a isto debe poñer en dúbida as súas crenzas, mentres lida coa intervención do seu amigo imaxinario, unha versión fantasiosa de Adolf Hitler (Waititi). No filme tamén aparecern Rebel Wilson, Stephen Merchant, Alfie Allen e Sam Rockwell.

Estreouse internacionalmente na 44ª edición do Festival Internacional de Cinema de Toronto o 8 de setembro de 2019, onde gañou o meirande premio, o Grolsch People's Choice. *Jojo Rabbit* estreouse nos cinemas dos Estados Unidos o 18 de outubro de 2019, e nos de Nova Zelandia o 24 de outubro de 2019. Recibiu valoracións positivas, especialmente polas interpretacións, dirección, alma, estilo visual, banda sonora e produción, mais tamén xerou certo criticismo pola representación cómica dos nazis.

*Jojo Rabbit* foi escollido polo National Board of Review e polo American Film Institute como un dos mellores dez filmes do ano. Na 92ª edición dos Óscar recibiu seis nomeamentos, incluíndo as categorías de mellor filme e mellor actriz secundaria para Johansson, gañando finalmente o premio mellor guión adaptado. Nos Globos de Ouro estivo nomeado ó mellor filme comedia ou musical e mellor actor comedia ou musical para Davis.

## Personaxes 
* Roman Griffin Davis como Jojo
* Thomasin McKenzie como Elsa
* Taika Waititi como Adolf
* Rebel Wilson como Fräulein Rahm
* Stephen Merchant como Deertz
* Alfie Allen como Finkel
* Sam Rockwell como Capitán Klenzendorf
* Scarlett Johansson como Rosie
* Archie Yates como Yorki

## Acollida 
### Recadación 
No ano 2020, *Jojo Rabbit* recadou 33,4 millóns de dólares nos Estados Unidos e no Canadá, e 57 millóns adicionais noutros territorios, cun total internacional de 90,3 millóns de dólares.

## Notas 
## Véxase tamén 
### Ligazóns externas 
* 
* Ficha en AllMovie
Rally de Ferrol de 1993

O **Rally de Ferrol de 1993** foi a 24ª edición de dito rally e a cuarta proba da tempada 1993 do Campionato de Galicia de Rally. Celebrouse o 6 de xuño de 1993 e os vencedores foron Germán Castrillón e a súa copiloto Estrella Castrillón. Foi o quinto dos dez triunfos que lograron na proba ferrolá e o cuarto consecutivo.

## Itinerario 
O rally disputouse sobre 84,7 km cronometrados (404,225 km contando os enlaces), con dúas pasadas polos treitos de Vilouzás e Doroña e tres por Ferreira e Cerdido.

## Clasificación 
## Notas
Rally de Ourense de 1993

O **Rally de Ourense de 1993** foi a 26ª edición de dito rally e foi puntuable para a tempada 1993 do Campionato de Galicia de Rally, así como para o Campionato de España de Rally. Celebrouse entre o 25 e o 27 de xuño e o vencedor foi Mia Bardolet, sobre un Opel Astra GSI 16v.

## Clasificación 
## Notas
VAMP2

[miniatura|Modelos hipotéticos de conformacións de VAMP2 e intervención na ensamblaxe do complexo [SNARE para a liberación de neurotransmisores]]

A **proteína de membrana asociada a vesículas 2** (ou VAMP2, do inglés *Vesicle-associated membrane protein 2*) é unha proteína que nos humanos está codificada polo xene ***VAMP2*** do cromosoma 17.

## Función 
As sinaptobrevinas/VAMPs, sintaxinas e a proteína asociada ao sinaptosoma de 25 kD SNAP25 son os principais compoñentes dun complexo proteico implicado no atraque e/ou fusión de vesículas sinápticas coa membrana presináptica. A VAMP2 é un membro da familia da proteína de membrana asociada a vesículas (VAMP)/sinaptobrevina. Crese que a VAMP2 participa na liberación de neurotransmisores nun paso entre o atraque e a fusión. Os ratos que carecen dun xene funcional sinaptobrevina2/VAMP2 non poden sobrevivir despois do nacemento, e teñen unha transmisión sináptica drasticamente reducida, arredor do 10% do control. A proteína forma un complexo estable coa sintaxina, a SNAP25, e a complexina. Tamén forma un complexo diferente coa sinaptofisina.
* SNAP-25, 
* SNAP23, 
* STX1A, e
* STX4. 

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Guillermo García de la Riega Bellver

**Guillermo García de la Riega Bellver**, nado Pontevedra o 12 de setembro de 1958, é un escritor galego.

## Traxectoria 
Bisneto de Celso García de la Riega e fillo de Celso García de la Riega Álvarez. Estudou Bioloxía na Universidade de Santiago de Compostela. Foi profesor de ensino medio. Publicou unha *Biografía de Celso García de la Riega* en 2014, e en 2019 publicou *Historia de una infamia* coa pretensión de rehabilitar a memoria do seu bisavó.

## Obras 
* *Biografía de Celso García de la Riega*, 2014.
* *Historia de una infamia*, 2019.
* *Cristóbal Colón: Un gallego en la corte de los Reyes Católicos*, 2021

## Notas 
## Véxase tamén 
### Ligazóns externas 
* Blog do autor
Molly of Denali

***Molly of Denali*** é unha serie de animación educativa estadounidense-canadense difúndese nas estacións afiliadas á PBS e en PBS Kids, producido pola WGBH Kids e Atomic Cartoons en asociación con CBC Kids.

## TV Canal 
* : PBS Kids (15 de xullo de 2019-presente)
* : CBC Kids (2 de setembro de 2019-presente) 
* : ETB 4 ETB Sat (15 de decembro de 2020-presente) 
* : Euskal Telebista ETB 4 (16 de decembro de 2020-presente)
* : Canal Panda

## Notas
Sociedade Filharmónica da Coruña

A **Sociedade Filharmónica da Coruña** é unha asociación cultural da cidade da Coruña que ten como obxectivo a divulgación musical. Fundada en 1904, é a sociedade filharmónica máis antiga de Galicia e a terceira de España. Ten a súa sede no edificio Atalaia, nos Xardíns de Méndez Núñez. Está presidida por Julio Tasende Calvo.
## Véxase tamén 
### Ligazóns externas 
* Páxina web
Procompsognathus

***Procompsognathus*** é un xénero extinto de terópodo da familia Coelophysidae que viviu hai aproximadamente 210 millóns de anos durante a parte máis tardía do período Triásico, no que é agora é Alemaña. *Procompsognathus* tiña un pequeno tamaño e era un carnívoro bípede e lixeiro que podería medrar até 1 m de longo.

## Descuberta 
Un esqueleto fragmentado e pobremente conservado de *Procompsognathus* foi atopado no medio de Stubensandstein da formación Löwenstein Formation en *Weiße Steinbruch*, a canteira de Albert Burrer nas ladeiras setentrionais da rexión Stromberg, preto de Pfaffenheim en Württemberg, Alemaña. A descuberta foi realizada por Albert Burrer na primavera de 1909 en gres brancos e sedimentos de marga gris/azul que foron depositados durante o andar Noriano do período Triásico, hai uns 210 millóns de anos.

## Notas
Pazo de Fontán

O **Pazo e Pousa de Fontán** é unha casa señorial (hoxe en ruínas) situada no lugar e camiño do mesmo nome, na parroquia de Mañufe, no concello de Gondomar. Levantada entre os séculos XV ou XVI, as súas terras eran confinantes ao sur co río Miñor e atravesadas de leste a oeste pola Levada do Bravo.
A casa de dúas plantas, está en estado ruinoso e moi alterada polas sucesivas modificacións xa que foi habitada até finais da década de 1960. Tiña capela baixo advocación de Santa Bárbara, tamén en ruínas.

## Arquitectura 
esquerda|miniatura|Ruínas dos muros de contención e postes das antigas viñas da Pousa de Fontán.
miniatura|O antigo Camiño da Nosa Señora do Norte pasaba polo portalón do Pazo de Fontán. Neste tramo, a histórica calzada tomou o nome do lugar, Camiño de Fontán.
O arquitecto e investigador local Antonio Soliño Troncoso fai a seguinte descrición da casa: “Ten planta en forma de L con acceso ao primeiro andar a través de escaleiras pétreas situadas no ángulo interior e mediante un patín-corredor emprazado na fachada nacente. Tamén mantén en pé, se ben a duras penas, os muros da antiga capela á que se accedía directamente dende o interior do predio e, pola porta principal, dende o camiño de orixe medieval á que dá fronte”. Na primeira metade do século XX, cando foi visitada polo investigador, José Espinoza Rodríguez, xa estaba convertida nun almacén de apeiros de labranza, pero conservaba un altar cun retablo en forma de tríptico coas imaxes de san Xosé, a virxe María e mais san Xoán Evanxelista..

## Propietarios e liñaxes 
### Morgado 
Os primeiros datos documentais do pazo provén dunha escritura onde se funda morgado, con cabeza nesta casa de Fontán. O escrito con data 8 de decembro de 1571, está asinado polo matrimonio constituído polo entón escribán de Baiona, Gregorio Calzado e a súa dona Inés Fernández de Castro.. Dende esa data mantense entre os seus herdeiros.

### Século XXI 
A principios do s.XXI, as terras do Pazo de Fontán, coñecidas como a Pousa de Fontán foron obxecto dun proxecto de construción de 66 chalés. A derrogación do Plan Xeral de Ordenación Territorial de Gondomar e unha demanda por prevaricación ás autoridades municipais de entón deixou de momento paralizada a obra.

Ficheiro:Pazo de Fontán fronte sur.jpg|alt=O Lugar da Marquesa|O Lugar da Marquesa, e vista da fronte sur do Pazo de Fontán.
Ficheiro:Ruinas muro exterior do Pazo de Fontán.jpg|alt=Muro de pedra do Pazo de Fontán|Parte do muro de pedra exterior do Pazo de Fontán.
Ficheiro:Muro de contención na Pousa de Fontán.jpg|alt=Pousa de Fontán|Muros de contención de terra nas antigas zonas de cultivo da Pousa de Fontán.

## Notas 
## Véxase tamén
### Bibliografía
*
Ce qu'il faut pour vivre

'''''Ce qu'il faut pour vivre''''' é un filme canadense de 2008 dirixido por Benoît Pilon e protagonizado por Natar Ungalaaq, Éveline Gélinas e Paul-André Brasseur. Foi rodado en francés e inuktitut, e conta a historia dun home inuit que é enviado a Quebec para tratar a súa tuberculose.

O filme foi rodado en Iqaluit, Nunavut e na Cidade do Quebec. Recibiu valoracións positivas e gañou catro premios Genie, incluíndo mellor dirección para Pilon, e o Gran Premio Especial do Festival Internacional de Cinema de Montreal. Foi escollido como candidato do Canadá para o Óscar ó mellor filme en lingua non inglesa na 81ª edición dos premios, clasificándose na lista curta de xaneiro, mais finalmente non foi nomeado.

## Personaxes 
* Natar Ungalaaq como Tiivii
* Éveline Gélinas como Carole 
* Paul-André Brasseur como Kaki
* Denis Bernard como Padre Millaire
* Louise Marleau como Irmá Luce
* Antoine Bertrand como Roger
* Guy Thauvette como Dr. Montpetit
* Luc Proulx 
* Vincent-Guillaume Otis como Joseph

## Véxase tamén 
### Outros artigos 
* Filmes do Canadá propostos ó Óscar ó mellor filme internacional
* Filmes propostos ó mellor filme internacional na 81ª edición dos Óscar

### Ligazóns externas 
*
Chelsea Winstanley

**Chelsea Winstanley** é unha produta neozelandesa de ascendencia maorí nomeada ó premio Óscar. É coñecida por producir os filmes *What We Do in the Shadows* (2014) e *Jojo Rabbit* (2019), ámbolos dous dirixidos polo seu marido, Taika Waititi.

## Traxectoria
Winstanley ten ascendencia maorí das tribos Ngāti Ranginui e Ngai Te Rangi por parte da súa nai. Produciu curtametraxes como *Meathead* e *Night Shift*. En 2014, produciu *What We Do in the Shadows* con Taika Waititi e Jemaine Clement. Produciu o documental de Merata Mita sobre o abuso doméstico *Saving Grace*, *Te Whakarauora Tangata*, e tamén dirixiu algúns documentais.

En xuño de 2015 Winstanley foi nomeado muller neozelandesa  Mana Wahine no Festival de Cinema Maorí de Wairoa.

## Vida persoal 
Con 20, Winstanley tivo un fillo, Maia, que criou como nai solteira. En 2015, deu a luz á súa segunda filla, Matewa Kiritapu.

## Notas
Maelström (filme)

***Maelström*** é un filme candense de 2000 escrito e dirixido por Denis Villeneuve. Está protagonizado por Marie-Josée Croze, que interpreta unha empresaria nova e deprimida que se namora do co fillo dun home que matou nun accidente de coche. Nunha mestura de elementos de fantasía e comedia, *Maelström* é narrado por un peixe que fala.

Foi escollido como candidato do Canadá para o Óscar ó mellor filme internacional na 73ª edición dos premios, mais finalmente non foi nomeado.

## Sinopse 
Un peixe conta a historia: nunha noite de verán chuviosa, unha muller nova, Bibiane Champagne, xefa dunha tenda de moda, golpea accidentalmente un home co seu coche. O ferido, un inmigrante noruegués, consegue regresar á casa para morrer tranquilo. A vida de Bibiane mergúllase entón nun caos inimaxinable. Cando arrisca a súa vida para borrar todo rastro do seu acto, recibe unha nova oportunidade, como un segundo nacemento das augas do río. Este diálogo entre a vida e a morte, entre a terra e a auga, atopará o seu punto culminante cando a moza coñeza a quen cambiará o seu destino.

## Personaxes 
* Marie-Josée Croze como Bibiane Champagne
* Jean-Nicolas Verreault como Evian
* Stephanie Morgenstern como Claire
* Pierre Lebeau como voz do peixe

## Notas 
## Véxase tamén 
### Outros artigos 
* Filmes do Canadá propostos ó Óscar ó mellor filme internacional
* Filmes propostos ó mellor filme internacional na 73ª edición dos Óscar

### Ligazóns externas 
*
Detective Pikachu (filme)

***Detective Pikachu***, tamén coñecido como ***Pokémon: Detective Pikachu***, é un filme estadounidense-xaponés dirixido por Rob Letterman. Baséase no universo da franquía *Pokémon* creada por Satoshi Tajiri e é unha vaga adaptación do videoxogo homónimo de 2016. O guión foi escrito por Letterman, Dan Hernandez, Benji Samit e Derek Connolly, a partir dunha historia de Hernandez, Samit e Nicole Perlman. O filme foi producido por Legendary Pictures en asociación con Toho. É o primeiro filme de acción en vivo de *Pokémon*. Ryan Reynolds é o protagonista que achega a voz e a captura de movementos de Pikachu, e Justice Smith, Kathryn Newton, Suki Waterhouse, Omar Chaparro, Chris Geere, Ken Watanabe e Bill Nighy interpretan papeis de acción en vivo.

A rodaxe tivo lugar entre xaneiro e maio de 2018 en Colorado, Inglaterra e Escocia. *Detective Pikachu* estreouse no Xapón o 3 de maio de 2019, e nos Estados Unidos o 10 de maio de 2019, sendo distribuído por Warner Bros. Pictures nos formatos RealD 3D, Dolby Cinema, 4DX e ScreenX. É o primeiro filme de *Pokémon* en ser distribuído nos cinemas dos Estados Unidos dende *Pokémon Heroes* (2003) e o primeiro en ser distribuído por Warner Bros. dende *Pokémon 3* (2001). O filme recibiu valoracións dispares por parte da crítica. Cunha recadación de máis de 433&nbsp;millón de dólares, é o segundo filme baseado nun videoxogo con maior recadación de tódolos tempos.

O desenvolvemento dunha secuela foi anunciado en xaneiro de 2019, antes da estrea do filme.

## Sinopse 
O argumento conta a historia de Tim Goodman que tenta descubrir o misterio da desaparición do seu pai, Harry, coa axuda do seu antigo compañeiro detective, Pikachu.

## Personaxes 
* Ryan Reynolds como: 
** Detective Pikachu
** Harry Goodman
* Justice Smith como Tim Goodman
** Max Fincham como Tim Goodman de neno
* Kathryn Newton como Lucy Stevens
* Suki Waterhouse como Ms. Norman/Ditto
* Omar Chaparro como Sebastian
* Chris Geere como Roger Clifford
* Rita Ora como Dr. Ann Laurent
* Karan Soni como Jack
* Josette Simon como "Grams"
* Ken Watanabe como Detective Hideo Yoshida
* Bill Nighy como Howard Clifford
* Rina Hoshino e Kotaro Watanabe como Mewtwo
* Rachael Lillis como Jigglypuff

## Acollida 
### Recadación 
*Detective Pikachu* recadou 144,1&nbsp;millóns de dólares nos Estados Unidos e no Canadá, e 288,9&nbsp;millóns de dólares noutros territorios, cunha recadación total internacional 433&nbsp;millóns de dólares, sobre un orzamento de 150&nbsp;millóns de dólares.

## Notas 
## Véxase tamén 
### Ligazóns externas 
*
Emporte-moi

***Emporte-moi*** é un filme canadense de 1999 dirixido por Léa Pool e protagonizado por Karine Vanasse. Foi escollido como candidato do Canadá para o Óscar ó mellor filme internacional na 72ª edición dos premios, mais finalmente non foi nomeado.

## Personaxes 
* Karine Vanasse como Hanna
* Pascale Bussières como nai de Hanna
* Miki Manojlovic como pai de Hanna
* Alexandre Mérineau como Paul, irmán de Hanna
* Charlotte Christeler como Laura
* Nancy Huston como Teacher
* Monique Mercure como avoa de Hanna
* Jacques Galipeau como avó de Hanna
* Carl Hennebert-Faulkner como Martin
* Michel Albert como garda de seguridade

## Véxase tamén 
### Outros artigos 
* Filmes do Canadá propostos ó Óscar ó mellor filme internacional
* Filmes propostos ó mellor filme internacional na 72ª edición dos Óscar

### Ligazóns externas 
* 
* Ficha en AllMovie
Niki Terpstra

**Niki Terpstra**, nado en Beverwijk o 18 de maio de 1984, é un ciclista profesional dos Países Baixos.
## Traxectoria 
Terpstra compaxinou durante parte da súa carreira a participación en probas de estrada co ciclismo en pista, no ano 2005 nos mundiais da especialidade celebrados nos Ánxeles, acadou unha medalla de prata na proba de persecución por equipos.

No 2008 firmou o seu primeiro contrato cun equipo pro Tour, o Milram. No ano 2010 gañou o campionato nacional de Holanda por primeira vez, vitoria que repetiu en 2012 e 2015. Este triunfo abriulle as portas do equipo Quick-Step, no que acadou os seus maiores logros deportivos.

Ás ordes de Patrick Lefevere no Quick-Step destacou como especialista en clásicas gañando dous monumentos do ciclismo a París-Roubaix de 2014 e o Tour de Flandres de 2018 e outras carreiras importantes como Le Samyn (2016 e 2018), a Dwars door Vlaanderen -tamén coñecida como A Través de Flandres- (2012 e 2014) ou a E3 Harelbeke de 2018.

En carreiras de varios días gañou a clasificación xeral do Tour de Qatar en 2014 e 2015, o Eneco Tour de 2016 e o Tour de Valonia de 2015.

Co equipo Quick-Step conseguiu ser catro veces campión do mundo de contra o crono por equipos (12,13,16 e 18)

Dende o 2019 compite no equipo francés Direct Énergie.

Foi olímpico en dúas ocasións coa selección holandesa nos Xogos de Pequín e Londres.

## Notas
La Face cachée de la Lune

***La Face cachée de la Lune*** é un filme canadense de 2003 dirixido por Robert Lepage. O filme baséase na obra epónima de Lepage do ano 2000. Foi escollido como candidato do Canadá para o Óscar ó mellor filme internacional na 77ª edición dos premios, mais finalmente non foi nomeado.

## Personaxes 
* Robert Lepage	como Philippe / André
* Anne-Marie Cadieux como La mère
* Marco Poulin como Carl
* Céline Bonnier como Nathalie
* Fabrice Mongeau como Philippe con 15 anos
* Raphaël Dury como Philippe con 7 anos
* Étienne Bouchard-Dauphin como André con 8 anos
* Gregory Hlady como intérprete
* Yves Amyot como Bartender
* Richard Fréchette como doutor

## Notas 
## Véxase tamén 
### Outros artigos 
* Filmes do Canadá propostos ó Óscar ó mellor filme internacional
* Filmes propostos ó mellor filme internacional na 77ª edición dos Óscar

### Ligazóns externas 
*
Un 32 août sur terre

***Un 32 août sur terre*** é un filme canadense de 1998 dirixido e escrito por Denis Villeneuve, no seu debut como director. Foi producido por Roger Frappier. Estreouse na sección Un Certain Regard do Festival Internacional de Cinema de Cannes de 1998. Alexis Martin gañou o Prix Jutra ó mellor actor. Foi escollido como candidato do Canadá para o Óscar ó mellor filme internacional na 71ª edición dos premios, mais finalmente non foi nomeado.

## Sinopse 
Despois dun accidente de tráfico que a deixa ilesa mais completamente devastada, a modelo Simone Prévost pon en dúbida toda a súa vida. Deixa o seu traballo, cancela unha viaxe que debía facer a Italia e vai buscar a Philippe, o seu mellor amigo, ao que lle pide ter un fillo. Este último acepta reticente coa condición de que o neno sexa concibido no deserto. Polo tanto, partirán cara ao deserto de Salt Lake City.

## Personaxes 
* Paule Baillargeon como doutor no hospital
* Emmanuel Bilodeau como mellor amigo de Philippe
* Pascale Bussières como Simone Prévost
* R. Craig Costin como dependente do alugamento de coches
* Joanne Côté como Monica
* Frédéric Desager como Stéphane
* Estelle Esse como Leather shop clerk
* Lee C. Fobert como condutor de Salt Lake City
* Venelina Ghiaourov como enfermeira
* Richard S. Hamilton como taxista
* Marc Jeanty como Janvier
* Alexis Martin como Philippe
* Evelyne Rompré como Juliette
* Ivan Smith como doutor
* Serge Thériault como condutor
* Jim Levesque como cliente no café

## Notas 
## Véxase tamén 
### Outros artigos 
* Filmes do Canadá propostos ó Óscar ó mellor filme internacional
* Filmes propostos ó mellor filme internacional na 71ª edición dos Óscar

### Ligazóns externas 
*
Cosmos (filme de 1996)

***Cosmos*** é un filme canadense de 1996, escrito e dirixido por Jennifer Alleyn, Manon Briand, Marie-Julie Dallaire, Arto Paragamian, André Turpin e Denis Villeneuve. O filme é unha antoloxía de seis curtas, cada unha acreditada por un director, conectadas polo personaxe de Cosmos (Igor Ovadis), un inmigrante grego que traballa como condutor de taxi en Montreal.

## Notas 
## Véxase tamén 
### Outros artigos 
* Filmes do Canadá propostos ó Óscar ó mellor filme internacional
* Filmes propostos ó mellor filme internacional na 70ª edición dos Óscar

### Ligazóns externas 
*
Fred Haise

**Fred Wallace Haise Jr.**, nado en Biloxi (Mississippi), o 14 de novembro de 1933, é un astronauta estadounidense retirado que formou parte da misión Apollo 13.

## Traxectoria
Haise graduouse en enxeñería aeronáutica pola Universidade de Oklahoma en 1959 e ten un doutoramento honorario pola Universidade do Oeste de Míchigan. Foi un dos 19 astronautas seleccionados pola NASA en abril de 1966. Foi piloto de apoio do módulo lunar para as misións Apollo 8 e Apollo 11. Foi módulo do piloto lunar durante a misión Apollo 13, que tivo que ser abortada a medio camiño da Lúa pola explosión dun dos seus tanques de osíxeno. Pasou un total de 5,95 días no espazo.

Haise deixou a NASA en xuño de 1979 para ser vicepresidente de programas espaciais na empresa Grumman Aerospace.

## Notas 
## Véxase tamén 
### Outros artigos 
*Apollo 13
Le Confessionnal

***Le Confessional*** é un filme de 1995 dirixido por Robert Lepage. É unha coprodución entre o Canadá, Francia e o Reino Unido. Foi escollido como candidato do Canadá para o Óscar ó mellor filme internacional na 68ª edición dos premios, mais finalmente non foi nomeado.

## Personaxes 
* Lothaire Bluteau como Pierre Lamontagne
* Patrick Goyette como Marc Lamontagne
* Jean-Louis Millette como Raymond Massicotte
* Kristin Scott Thomas como asistente de Hitchcock
* Ron Burrage como Alfred Hitchcock
* Richard Fréchette como André Lamontagne
* François Papineau como Paul-Émile Lamontagne
* Marie Gignac como Françoise Lamontagne
* Normand Daneau como The Young Priest Massicotte
* Anne-Marie Cadieux como Manon
* Suzanne Clément como Rachel
* Lynda Lepage-Beaulieu como Jeanne d'Arc
* Pascal Rollin como The Parish Priest Laliberte
* Billy Merasty como Moose
* Paul Hébert como The Parish Priest (1989)

## Notas 
## Véxase tamén 
### Outros artigos 
* Filmes do Canadá propostos ó Óscar ó mellor filme internacional
* Filmes propostos ó mellor filme internacional na 68ª edición dos Óscar

### Ligazóns externas 
* 
* Ficha en AllMovie 
* Ficha en RottenTomatoes
Mon amie Max

***Mon amie Max*** é un filme canadense de 1994 escrito por Guy Fournier e Jefferson Lewis, e dirixido por Michel Brault. O filme foi escollido como candidato do Canadá para o Óscar ó mellor filme en lingua non inglesa na 67ª edición dos premios, mais finalmente non foi nomeado.

## Personaxes 
* Geneviève Bujold como Marie-Alexandrine Brabant
* Marthe Keller como Catherine Mercier
* Johanne McKay como Marie-Alexandrine (adolescente)
* Marie Guillard como Catherine (adolescente)
* Michel Rivard como Denis Lajeunesse
* Rita Lafontaine como Madame Brabant
* Véronique Le Flaguais como Mme Michaud
* Jean-Louis Roux como Père Berube
* Patrice Bissonnette como Michael Simard

## Notas 
## Véxase tamén 
### Outros artigos 
* Filmes do Canadá propostos ó Óscar ó mellor filme internacional
* Filmes propostos ó mellor filme internacional na 67ª edición dos Óscar

### Ligazóns externas 
*
Gloquidio

[miniatura|170px|Espiña e gloquidios dunha *[Opuntia* sp.]]

Os **gloquidios** son espiñas foliares delgadas, xeralmente pouco visíbeis, que posúen ao seu longo numerosas barbas retrorsas, é dicir, dirixidas cara á base do órgano en que están inseridas, e son deciduas, que se encontran nas aréolas dos cactos opuntioideos (do xénero *Opuntia* e similares).

## Características 
miniatura|100px|Esquema dun gloquidio
Trátase de tricomas unicelulares con pequenas pugas apicais retrorsas, que penetran facilmente nun corpo alleo (por exemplo, un dedo humano), pero que sae del con dificultade a causa desas pugas.

Están constituídos por substacia periplasmódica.

Conviven coas típicas espiñas foliares das cactáceas na mesma planta, que son máis grandes e están inseridas máis firmemente á areóla e non teñen barbas.

Os gloquidios dos cactos despréndense facilmente da planta, e péganse á pel de quen os toca, causando irritación ao contacto cos penachos que cobren algunhas especies. Cada penacho pode conter centos deles.

## Etimoloxía 
O termo é unha adaptación do latín científico *glochidium*, tirado da forma diminutiva do grego antigo γλωχίς *glōchís* "punta de frecha", "punta de tridente". 

## Outros gloquidios 
Tamén reciben o nome de gloquidios os apéndices aciculares semellantes aos tricomas anteditos, que se encontran en numerosas micrósporas dalgunhas salviniáceas e que facititan a unión das micrósporas, así como aos acúleos das costelas de certos froitos das umbelíferas.

## Notas 
## Véxase tamén 
### Bibliografía 
* Font Quer, P. (1993): *Diccionario de botánica. Tomo I*. Barcelona: Editorial Labor, S. A. ISBN 84-3350-076-7.
* Font Quer, P. (1993): *Diccionario de botánica. Tomo 2*. Barcelona: Editorial Labor, S. A. ISBN 84-3350-078-3.
* Simpson, M. (2010): *Plant Systematics*. Cambridge, Massachusetts: Elsevier Academic Press. ISBN 978-0-0809-2208-9, Cap. 9 "Plant morphology", p. 359.
* Strasburger, E. (1994): *Tratado de botánica*. 8ª edición. Barcelona: Ediciones Omega, S. A. ISBN 84-2820-0979-0.

### Outros artigos 
* Aréola (botánica)
* Cactáceaa
* *Opuntia*
Le Sexe des étoiles

***Le Sexe des étoiles*** é un filme canadense de 1993 dirixido por Paule Baillargeon e escrito por Monique Proulx. O filme foi escollido como candidato do Canadá para o Óscar ó mellor filme en lingua non inglesa na 66ª edición dos premios, mais finalmente non foi nomeado.

## Personaxes 
* Marianne Coquelicot Mercier como Camille
* Denis Mercier como Marie-Pierre
* Tobie Pelletier como Lucky
* Sylvie Drapeau como Michele
* Luc Picard como J. Boulet
* Gilles Renaud como Jacob
* Jean-René Ouellet como Le dragueur

## Notas 
## Véxase tamén 
### Outros artigos 
* Filmes do Canadá propostos ó Óscar ó mellor filme internacional
* Filmes propostos ó mellor filme internacional na 66ª edición dos Óscar

### Ligazóns externas 
* 
* Ficha en AllMovie
VAMP1

A **proteína de membrana asociada a vesículas 1** é unha proteína que nos humanos está codificada no xene ***VAMP1*** do cromosoma 12.

## Función 
As sinaptobrevinas/VAMPs, as sintaxinas e a proteína asociada ao sinaptosoma de 25 kD SNAP25 son os principais compoñentes dun complexo proteico implicado no atraque e/ou fusión de vesículas sinápticas coa membrana presináptica. A VAMP1 é un membro da familia da proteína de membrana asociada a vesículas (VAMP)/sinaptobrevina. Describíronse múltiples variantes de empalme alternativo que codifican proteínas con extremos carboxi alternativos, pero a natureza de lonxitude completa dalgunhas variantes non foi definida.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
*
Léolo

***Léolo*** é un filme canadense de 1992 dirixido por Jean-Claude Lauzon. Foi escollido como candidato do Canadá para o Óscar ó mellor filme internacional na 65ª edición dos premios, mais finalmente non foi nomeado.

## Personaxes 
* Gilbert Sicotte como Narrador (voz)
* Maxime Collin como Leolo
* Ginette Reno como nai
* Julien Guiomar como avó
* Pierre Bourgault como Word Tamer
* Giuditta Del Vecchio como Bianca
* Andrée Lachapelle como psiquiatra
* Denys Arcand como Councillor
* Germain Houde como Teacher
* Yves Montmarquette como Fernand
* Lorne Brass como inimigo de Fernand
* Roland Blouin como Father
* Geneviève Samson como Rita
* Marie-Hélène Montpetit como Nanette
* Francis St-Onge como Leolo, con 6 anos

## Notas 
## Véxase tamén 
### Outros artigos 
* Filmes do Canadá propostos ó Óscar ó mellor filme internacional
* Filmes propostos ó mellor filme internacional na 65ª edición dos Óscar

### Bibliografía 
* 
* 
* 
* 
* 
* 
* 
* 

### Ligazóns externas 
*
Une balle dans la tête

***Une balle dans la tête*** é un filme canadense de 1990 dirixido por Attila Bertalan. O filme foi candidato do Canadá para o Óscar ó mellor filme en lingua non inglesa na 64ª edición dos premios, mais finalmente non foi nomeado.

## Personaxes 
* Kathy Horner como bruxa
* Andrew Campbell como soldado inimigo novo
* Jan Stychalsky como soldado inimigo vello
* Victoria Sands como muller xitana
* Claude Forget como condutor do vagón
* Rebecca Posner como Katya
* Susan Eyton-Jones como Venna

## Notas 
## Véxase tamén 
### Outros artigos 
* Filmes do Canadá propostos ó Óscar ó mellor filme internacional
* Filmes propostos ó mellor filme internacional na 64ª edición dos Óscar

### Ligazóns externas 
*
Automotive Safety Integrity Level

**Automotive Safety Integrity Level**, coñecido polo acrónimo de ASIL, é un sistema de clasificación de risco definido no estándar ISO 26262 para a seguridade funcional dos vehículos con permiso de circulación na vía pública.

O estándar define a seguridade funcional como a ausencia razoábel do risco de que se produzan danos debidos ao mal funcionamento dos sistemas eléctricos e electrónicos que conforman o vehículo. ASIL establece unha serie de requisitos unidos a unha táboa estatística que definen a aceptabilidade con respecto ao estándar e o nivel ao que se esixe a seguridade a cumprir para cada un deses compoñentes do sistema. 

Existen catro niveis de ASIL; ISO 26262―A, B, C e D. A progresión desde ASIL A comeza no menor nivel de perigo para os ocupantes do vehículo rematando no ASIL D, o maior grao de perigo medíbel polo sistema.

Elementos dun coche como o airbag, o sistema antibloqueo das rodas (ABS) e a dirección asistida son cualificados como ASIL-D, razoábeis probabilidades de causa de accidente por parte das pezas que pode levar a lesións mortais, ou de supervivencia incerta. Por outra banda, as luces traseiras mídense cun nivel de risco do grao ASIL-A. A iluminación dianteira ou as luces de freo comunmente son cualificadas como ASIL-B e o control de velocidade dentro do ASIL-C.

## Contexto 
O sistema ASIL ten correpondencias directas noutras industrias como pode ser a electrónica de consumo ou a aeroespacial :

O sistema ASIL non mide valores concretos dos dispositivos, entende o risco que envolve a cada funcionalidade do vehículo e a partir desa definición as enxeñeiras rompen o sistema en unidades menores para atopar ao dispositivo co maior grao de inseguridade, pois as medidas que se precisan para resolver un ASIL alto consome moitos recursos, o proceso de atopar ao elemento que pon en risco ao sistema é vital. O proceso implica enxeñaría inversa e creación de moitas hipóteses, debido a este motivo a SAE (Society of Automotive Engineers) creou o documento J2980, “Considerations for ISO 26262 ASIL Hazard Classification” no ano 2015, unha guía coa intención de recoller casos previos que sirvan como base para novas producións, e con definicións moito máis concretas para intentar asir con referencias conceptos como a severidade dun risco. 

Coa chegada da investigación cara ao vehículo autónomo o requisito ASIL de "controlabilidade" perde sentido e esixe revisión pola industria desde 2018, xa que a ausencia dun condutor implica a presenza constante dun C3 nese requisito, extremadamente incontrolábel. 

## Notas 
## Véxase tamén 
### Outros artigos 
* ISO 26262
* Norma de calidade
* Lista de normas ISO
James D. Halsell

**James Donald Halsell Jr.**, nado en West Monroe (Louisiana), o 29 de setembro de 1956, é un astronauta estadounidense retirado que formou parte das misións STS-65, STS-83, STS-101, STS-74 e STS-94.

## Traxectoria
Halsell graduouse en enxeñería pola Academia da Forza Aérea dos Estados Unidos en 1978 e é máster en xestión pola Universidade de Troy en 1983, así como máster en operacións espaciais polo Instituto Tecnolóxico da Forza Aérea en 1985.

Foi seleccionado pola NASA en xaneiro de 1990 e converteuse en astronauta en xullo de 1991 despois dun ano de adestramento. Participou nas misións STS-65, STS-83, STS-101, STS-74 e STS-94. Pasou un total de 52,44 días no espazo.

## Notas 
## Véxase tamén 
### Outros artigos 
*STS-65
*STS-83
*STS-101
*STS-74
*STS-94
Jésus de Montréal

***Jésus de Montréal*** é un filme franco-canadense de 1989 escrito e dirixido por Denys Arcand, e protagonizado por Lothaire Bluteau, Catherine Wilkening e Johanne-Marie Tremblay. O filme conta a historia dun grupo de actores en Montreal que interpretan unha obra da Paixón nunha igrexa do Quebec, combinando crenzas relixiosas con teorías non convencionais dun Xesús histórico.

O filme tivo boas críticas e recibiu numerosos premios, como o premio Genie ao mellor filme e o Premio do Xurado do Festival Internacional de Cinema de Cannes de 1989. Ademais foi candidato ao Óscar ao mellor filme en lingua non inglesa na 62ª edición dos premios. Os críticos do Festival Internacional de Cinema de Toronto considerárono un dos dez mellores filmes canadenses de todos os tempos.

## Sinopse 
En Montreal, un actor descoñecido chamado Daniel é contratado por un lugar de peregrinación católico para representar unha obra sobre a paixón de Cristo nos seus xardíns. O párroco, pai Leclerc, pídelle que "modernice" a obra clásica que a igrexa estivo a realizar. A pesar de traballar cun material que outros consideran que é un clixé, Daniel vese inspirado e comeza unha intensa investigación académica sobre a historicidade de Xesús, ao que interpreta el mesmo co nome talmúdico de Yeshua Ben Pantera. Cando se interpreta a obra, recibe excelentes críticas, mais o pai Leclerc considéraa pouco convencional e controvertida, o que fai que se distancie de Daniel.

## Personaxes 
## Notas 
## Véxase tamén 
### Bibliografía 
* 
* 
* 
* 
* 
* 
* 
* 

### Outros artigos 
* Filmes do Canadá propostos ó Óscar ó mellor filme internacional
* Filmes propostos ó mellor filme internacional na 62ª edición dos Óscar

### Ligazóns externas 
*
Les Portes tournantes

***Les Portes tournantes*** é un filme franco-canadense de 1988 dirixido por Francis Mankiewicz. O filme foi escollido como candidato do Canadá para o Óscar ó mellor filme en lingua non inglesa na 61ª edición dos premios, mais finalmente non foi nomeado.

## Personaxes 
* Monique Spaziani como Céleste
* Gabriel Arcand como Madrigal Blaudelle
* Miou-Miou como Lauda
* François Méthé como Antoine
* Jacques Penot como Pierre Blaudelle
* Françoise Faucher como Simone Blaudelle
* Jean-Louis Roux como Monsieur Blaudelle
* Rémy Girard como Monsieur Litwin
* Rita Lafontaine como Madame Beaumont
* Hubert Loiselle como Monsieur Beaumont
* Papa John Creach como John Devil
* Charles Reiner como Gunther
* Marcel Sabourin como Homme du Train
* Charlotte Laurier como Bonne
* Martin Faucher como Enfant Beaumont

## Notas 
## Véxase tamén 
### Outros artigos 
* Filmes do Canadá propostos ó Óscar ó mellor filme internacional
* Filmes propostos ó mellor filme internacional na 61ª edición dos Óscar
### Ligazóns externas 
* 
* Ficha en AllMovie